stanford-oval/wikipedia huggingface dataset:
דובק
היסטוריה

את החברה ייסדו בשנת 1935 כמה תעשיינים, ובהם מרטין גהל (Martin Gehl) שעלה מגרמניה, על בסיסה של החברה אסתר המלכה, שפעלה בשכונת נווה שאנן בתל אביב. מפעל החברה החדשה הוקם ברמת גן. בשנת 1960 החלו מניותיה להיסחר בבורסה לניירות ערך בתל אביב, ובשנת 1971 רכשה את שתי מתחרותיה, סיגריות מספרו ומטוסיאן[דרושה הבהרה], והשיגה מונופול בשוק המקומי. מאמצע שנות ה-60 של המאה ה-20 ניהל את החברה זרח גהל, בנו של מרטין. באמצע שנות ה-80 של המאה ה-20 נפתחה נגדו ונגד החברה חקירה של המכס. זאת, על רקע חשדות להעלמת כספים באמצעות רכישת טבק בחו"ל.
ב-21 במאי 1989, הוצת מפעל החברה בבני ברק. אלמוני שהתקשר למשטרה לקח אחריות על המעשה בשם ארגון הימין הרדיקלי "הסיקריקים", וטען שהדבר נעשה מכיוון שבמפעל מועסקים ערבים.
בשנת 2003 הפכה החברה לחברה פרטית, ושנה לאחר מכן הייתה למשווק הבלעדי בארץ של מוצרי החברה הדנית "האוס אוף פרינס" ("House Of Prince"). הרחוב בו שוכנים מפעל החברה ומשרדיה בפתח תקווה קרוי על שמו של מרטין גהל.
פעילות

מפעלה העיקרי של דובק, כמו גם הנהלתה, שוכנים כיום בקריית אריה בפתח תקווה, ומפעל ייצור הטבק נמצא בבני ברק, כיום חלק ממתחם המפעל העתיק את פעילותו למפעלים האחרים של דובק, ועל המגרש שנמכר ליזם פרטי נבנה קניון. ברשותה של דובק מנגנון הפצה המגיע לכ-10,000 נקודות מכירה ברחבי הארץ, וכן עוסקת החברה בייצוא כמה ממותגיה. מנגנון השיווק משרת גם את משקאות האנרגיה "רד בול" ו-"XL", ובעבר, גם את המשקה "blu". החברה מעסיקה כ-300 עובדים.
מותגים

"נובלס" - מותג סיגריות זול יחסית שהושק בשנת 1952, וזכה לפופולריות בקיבוצים, בנח"ל, ובבתי הכלא.
"טיים" - מותג שהושק בשנת 1965 והיה משך שנים מותג הסיגריות הפופולרי בארץ.
מותגים אחרים - נלסון (1943), דובק 10, לידו, שרתון (1965), ברודוויי 80 (1969), ברודוויי 100, אירופה (1971), מונטנה (1980), גולף (1988), אל-על, מוסטנג (1992), No9‏ (2007) ורויאל.
מותגים > מחירים

בשנות ה-60 של המאה ה-20 מחירה של חפיסה "אסקוט" היה 94 אגורות, חפיסה "דובק פילטר": 94 אגורות, חפיסה "טיים": 1.25 לירה ישראלית, חפיסה "דובק 10": 80 אגורות, חפיסה "סילון": 64 אגורות, חפיסה "דגל": 64 אגורות.
הערות שוליים

1 2  מיכל הולצמן, "דובק": מאבק בדרך הטבק, מעריב, 20 בפברואר 1987
↑  עתי"ם, "דובק"־ השומר גילה את האש לפני שגרמה נזקים הסיקריקים נטלו אחריות להצתה, מעריב, 22 במאי 1989
↑  סיגריות נושנות 30 בספטמבר 2014
↑  חפיסת דובק 10מכון שנקר לתיעוד וחקר העיצוב בישראל
↑  לידו 20 סיגריות פילטר אתר הספרייה הלאומית
↑   עופר אדרת, הסיגריות, הבירה והקפה של 1967: מסע בין פרסומות, באתר הארץ, 6 ביוני 2017
| --- | --- |
בקרת זהויות :  NLI: 987007308054805171  VIAF: 131892049   WorldCat (עם VIAF): 131892049 
סיגריות "טיים" בשימוש חיילי צה"ל בסיני בזמן מלחמת ההתשה
דורי מדיה גרופ

| --- | --- |
סמליל החברה

 נתונים כלליים
 סוג:  חברה ציבורית
 מייסדים:  יאיר דורי
 תקופת הפעילות:  1996–הווה (כ־28 שנים)
 חברות בנות:  דורי מדיה דרסט 
 מיקום המטה:  תל אביב-יפו 
 משרד ראשי:  תל אביב
 ענפי תעשייה:  טלוויזיה
 מוצרים עיקריים:  סדרת טלוויזיה 
 יו"ר:  תמי מוזס-בורוביץ'
 מנכ"ל:  נדב פלטי
  
 www.dorimedia.com
 
דורי מדיה גרופ (בעבר "יאיר דורי אינטרנשיונל") היא חברת הפקות שנוסדה על ידי איש העסקים הארגנטינאי-ישראלי יאיר דורי וממוקמת בתל אביב ובבואנוס איירס.
היסטוריה

יאיר דורי הקים את חברת ההפקות בשנת 1996, זאת לאחר שכבר בשלהי שנות ה-80 החל לייבא לישראל תוכן מדיה לטיני מדרום אמריקה. טלנובלות ארגנטינאיות שהחברה ייבאה לישראל שודרו בערוץ הכבלים "ויוה" שבבעלותה. לימים רכש דורי ערוץ נוסף בכבלים בשם "ויוה פלטינה".
לאחר סיום הסדרה "קטנטנות", חבר דורי לכריס מורנה, מפיקת טלנובלות, אשר חיפשה באותו הזמן משקיע לפיתוח פרויקט חדש, הטלנובלה "המורדים", אשר לימים זכתה לפופולריות בארגנטינה ובישראל. הסדרה נמכרה ליותר מ-50 מדינות ואף זכתה לגרסה מקסיקנית (רבלדה) ולגרסה הודית (רמיקס). דורי מימן פרויקט נוסף של מורנה, "פינת אור", שזכה להצלחה בישראל אך לא בארגנטינה. היחסים בין מורנה לדורי עלו על שׂרטון לאחר שמורנה סירבה להפיק עונה שלישית לסדרה "המורדים", ובמקומה החלה בפיתוח של פרויקט חדש, הסדרה "פלוריסיינטה". בזאת תם שיתוף הפעולה בין דורי למורנה, אחר החלה בשיתוף פעולה עם חברת "RGB Entertainment".
לאחר הפרידה, החל דורי לשתף פעולה בהפקות עם חברות ארגנטינאיות אחרות. עם חברת "פול-קה" הוא הפיק את "גברים עם כבוד", "לב אמיץ", "חיים שלי" ו"ד"ר אהבה", ועם חברת "סנטרל פארק הפקות" הפיק את הסדרה המצליחה "ללולה".
בשנת 2007 ניסה דורי לשחזר את ההצלחה של הסדרה "המורדים" על ידי הפקת סדרת הנוער "רולאבוגן", בה כיכבו שחקנים מ"המורדים". זאת הייתה הפעם הראשונה בה התנסה דורי בהפקת טלנובלה בעצמו. הסדרה נחלה כישלון וירדה מהמסכים.
בשנת 2010, הודיע יאיר דורי על פרישה מחברת ההפקות, אשר בה שימש בתפקיד סגן יו"ר הדירקטוריון. עם פרישתו ממשיך דורי להחזיק 4.5% ממניות החברה.
בשנת 2005 הונפקו ניירות הערך של החברה בבבורסת AIM, בורסת משנה של הבורסה לניירות ערך בלונדון, לפי שווי של 41 מיליון דולר. באפריל 2011 כנסה החברה את בעלי המניות לאישור מחיקתה מהמסחר בבורסת לונדון, ובמאי 2011 נפסק המסחר בניירות הערך שלה בבורסת לונדון.
באוקטובר 2014 פורסם שחברת "סוני פיקצ'רס טלוויז'ן" תרכוש 50% מחלקה של דורי מדיה בחברת הבת "דורי מדיה אות", 50% מהפעלת ערוץ Baby TV באינדונזיה ו-50% מערוצי ויוה בישראל ושירות ה-VOD המקוון המשותף לוויוה ולוואלה!.
ערוצי טלוויזיה

"דורי מדיה גרופ" מחזיקה בשני ערוצי כבלים בישראל המשדרים טלנובלות ואופרות סבון: "ויוה" ו"ויוה פלוס". בנוסף, "דורי מדיה גרופ" הפיקה טלנובלות מקומיות כמו "האלופה" ו"דני הוליווד" אשר התקבלו בברכה בקרב הציבור הישראלי.
חברות בת

בישראל כוללת הקבוצה את החברות הבנות:
דורי מדיה פארן בע"מ ודורי מדיה דרסט בע"מ: מפיקות סדרות טלוויזיה, דרמות יומיות וסרטים.
דורי מדיה אות בע"מ: זרוע השירותים הטכניים של הקבוצה. עוסקת בהוספת כתוביות, דיבוב, המרת פורמט ועוד.
דורי מדיה ספייק בע"מ: מפעילה ערוצי סרטים ובידור בטלוויזיה רב-ערוצית בישראל.
דורי טי אל וי בע"מ: מספקת שירותי לוח שידורים אלקטרוני.
אולפני מימימי בע"מ: מפיקה תוכן לערוצים דיגיטליים (בעיקר יוטיוב) ועוסקת בניהול זכויות דיגיטלי.
בארגנטינה פועלת החברה בת Dori Media Contenidos.
הערות שוליים

↑  אפרת נוימן, יאיר דורי ותמי מוזס-בורוביץ גייסו 6 מיליון דולר בלונדון, באתר הארץ, 22 במרץ 2005
↑  Tali Tsipori, Telenovela co Dori Media to delist in London, Globes, April 15, 2011
↑  Dori Media Group delisted from AIM, TheBusinessDesk, 20th May 2011
↑   נתי טוקר, סוני נכנסת לישראל: רוכשת 50% מערוץ הטלנובלות ויוה שמפעילה דורי מדיה, באתר TheMarker‏, 21 באוקטובר 2014
↑  לי-אור אברבך, ‏סוני פיקצ'רס רוכשת 50% מערוצי הטלנובלות של דורי מדיה, באתר גלובס, 21 באוקטובר 2014
↑  Dori Media Ot
↑  האתר של דורי מדיה ספייק
↑  לי-אור אברבך, ‏דורי מדיה וגבעון שניר משיקים חברה ליצירה מקורית באינטרנט, באתר גלובס, 9 בספטמבר 2014
| כמעט מלאכים |
| --- | --- | --- |
| הפקה | Cris Morena Group • דורי מדיה גרופ |  |
| דמויות | כמעט מלאכים - דמויות |  |
| שחקנים | אמיליה אטיאס • ניקולס ואסקס • מריאנו טורה • חואן פדרו לנסאני • מריאנה אספוסיטו • אאוחניה סוארס • גסטון דלמאו • ניקולאס ריירה • חוליה קלאבו • מרסדס פונס • חימנה ברון • פאבלו מרטינס • רוסיו איגרסבל • ויקטוריו ד'אלסנדרו • קנדלה וטראנו • מריה דל סרו • אגוסטין סיירה • סטפנו דה גרגוריו • חימנה אקרדי • רומינה ז'אן • ולנטינה סנרה |  |
| מוזיקה | טין אנג'לס |  |
| סדרות קשורות | קטנטנות • המורדים • פלוריסיינטה • אלמה פיראטה • סופר טורפה • אליאדוס |  |
| --- | --- |
בקרת זהויות :  NLI: 987012412296405171
דוב נמלים מקסיקני

| דוב נמלים מקסיקני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
על־סדרה:: דלשינאים
סדרה:: פילוסאים
תת־סדרה:: דובי נמלים
משפחה:: דובי נמלים גדולים
סוג:: טמנדואה
מין:: דוב נמלים מקסיקני
שם מדעי
 Tamandua mexicana ‏סאוסור, 1860
תחום תפוצה


דוב נמלים מקסיקני (שם מדעי: Tamandua mexicana) הוא מין של דוב נמלים מהסוג Tamandua. הוא חי ביערות טרופיים וסובטרופיים מדרום מקסיקו, דרך מרכז אמריקה, ועד לקצהו הצפוני של רכס הרי האנדים.
תיאור

דוב הנמלים המקסיקני הוא דוב נמלים בגודל בינוני עם זנב גמיש, עיניים ואוזניים קטנות וחוטם ארוך. הפרווה היא בצבע צהוב בהיר על רוב הגוף, עם אזור ייחודי של פרווה שחורה מעל הצלעות, הגב והכתפיים. סימן ייחודי זה מאפשר להבחין בקלות בין מין זה לקרובו הדרומי, שבו הצבע הוא אחיד יותר. לדוב הנמלים יש זנב פרוותי על פני כשליש מאורכו, אבל באזוריו האחרים הזנב חסר פרווה. יש לדוב הנמלים רגליים אחוריות עם חמש אצבעות, ואילו ברגליים הקדמיות יש רק ארבע.
הזכרים והנקבות דומים בגודל ובצבע, ואורכם הוא כ-102–130 סנטימטר, עם אורך זנב של 40–68 סנטימטרים. הבוגרים שוקלים 3.2-5.4 ק"ג.
כמו מיני דובי נמלים אחרים, דוב הנמלים המקסיקני ניזון על-פי רוב מנמלים. לשונו ארוכה, ניתנת להרחבה, ומכוסה בריר דביק שמאפשר לדוב הנמלים ללכוד נמלים וטרמיטים. אצל דוב הנמלים יש גם שרירי לשון מיוחדים, המחוברים לעצם לשון מיוחדת, שקבועה בחלק העליון של עצם החזה. כל חלל הפה השתנה כדי להיות מותאם ללשון הייחודית, והוא מוארך הרבה יותר מאשר אצל היונקים האחרים. כמו למיני דובי הנמלים האחרים, לדוב הנמלים המקסיקני אין שיניים.
בנוסף לתפריט הייחודי שלו, ושלא כמו דוב הנמלים הענק, דוב הנמלים המקסיקני מותאם לטיפוס על עצים, ולחיים עליהם. שרירי אצבעות הרגליים החזקים שלו ומשטח קשה ברגליו הקדמיות עושים את רגליו גמישות, מה שמאפשר להן אחיזה על בליטות בעץ כשהוא מטפס. הבוהן האמצעית ברגליו הקדמיות גם נושאת טופר גדול במיוחד, ויש לו גם בוהן חזקה במיוחד, המאפשרת לו לפתוח חור בעץ כדי להגיע לנמלים שבתוכו.
תחום תפוצה

דוב הנמלים המקסיקני שוכן ביערות בדרום מקסיקו, לכיוון מרכז אמריקה ועד למערב קולומביה, ונצואלה ואקוודור, ולפינה הצפונית מערבית של פרו. הוא נמצא בסוגים שונים של יער באזור זה, ובכללם יערות עד, יערות נשירים, יערות מנגרובים, יערות מעוננים ויערות משווניים. ארבעת תת-המינים המוכרים היום:
Tamandua mexicana Mexicana - מקסיקו, גואטמלה, בליז, הונדורס, אל סלוודור
Tamandua mexicana instabilis - ונצואלה, קולומביה הצפונית
Tamandua mexicana opistholeuca - ניקרגואה, קוסטה ריקה, פנמה, רוב קולומביה
Tamandua mexicana punensis - אקוודור, פרו
הערות שוליים

↑  דוב נמלים מקסיקני באתר הרשימה האדומה של IUCN
דובר (אנגליה)

| --- | --- |
סמל דוברסמל דובר
צוקי דובר
צוקי דובר
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מזרח אנגליה
 מחוז:  קנט קנט
 תאריך ייסוד:  תקופת הברונזה
 גובה:  12 מטרים
 אוכלוסייה:  ‏
  ‑ בעיר:  31,022 (2011)
 קואורדינטות:  51°07′46″N 1°18′32″E﻿ / ﻿51.1295°N 1.3089°E﻿ / 51.1295; 1.3089
 אזור זמן:  UTC
 http://www.dover.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים דובר(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים דובר(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי דובר(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי דובר  he tabBackground:;tabBorder:#aaa;defaultTab:0;
דובר (באנגלית: Dover) היא עיר נמל חשובה על גדת התעלה האנגלית במחוז קנט שבדרום-מזרח אנגליה. במפקד שנערך בשנת 2001 התגוררו בעיר 28,156 תושבים (ובאזור העיר רבתי 39,078 תושבים). מקור שמה של העיר הוא במילה הברטונית ל"מים".
גאוגרפיה

דובר היא העיר האנגלית הקרובה ביותר ליבשת אירופה ולצרפת והיא נמצאת במרחק של 34 קילומטרים מנמל קאלה שבצרפת.
דובר שוכנת על צוקי גיר לבנים הידועים בשם הצוקים הלבנים של דובר. על שמם של צוקים אלו נקראה בריטניה בתקופה הרומאית "אַלְבְּיוֹן", שם שפירושו "הלבנה".
כלכלה

בשל קרבתה של העיר לאירופה, מהווה העיר את אחד הנמלים העמוסים ביותר של בריטניה - 18 מיליון נוסעים עוברים בה מיד שנה במעבורות לקאלה ודנקרק שבצרפת.
היסטוריה

דובר היא עיר נמל חשובה כבר למעלה מאלף שנים. בשנת 1992 התגלתה בעיר סירה מתקופת הברונזה, המתוארכת לשנת 1550 לפנה"ס.
בתקופה הרומית שימשה העיר כמוצב של האימפריה הרומית בשם "פורטוס דובריס" - "שער דובר" (Portus Dubris), והייתה עיר נמל עיקרית של ה"צי הבריטי הרומאי" (Classis britannica). הרומאים בנו מגדלור במקום בו נמצאת כיום טירת דובר, אשר נשמר עד ימינו. כמו כן התגלה במקום בית רומאי של משפחה עשירה, שנשמר כמעט בשלמותו.
בתקופה האנגלו סקסית נבנתה בעיר מצודה, אשר מהווה את התשתית של טירת דובר. בשנת 1216 נכשל ניסיון של צבא צרפת לכבוש את העיר, עליה הגן הובר דה בור (Hubert de Burgh).
במהלך מלחמת האזרחים האנגלית נכבשה העיר בשנת 1642 על ידי תומכי הפרלמנט.
במאה ה-20 שימשה העיר נקודת הגנה עיקרית על בריטניה הן במלחמת העולם הראשונה והן במלחמת העולם השנייה בה הופצצה העיר על ידי מפציצים גרמניים ועל ידי תותחים ארוכי טווח (דוגמת הקרופ K-5) שהועמדו בחוף הצרפתי.
אתרים בעלי חשיבות

טירת דובר
הבית הרומי הצבוע בדובר
פורט בורגוין
מוזיאון דובר לתחבורה
מוזיאון דובר והסירה מתקופת הברונזה
גני רסל
מנזר קירסני
שמורת הטבע סמפייר הו (Samphire Hoe Nature Reserve)
שמורת הטבע קווגייט (Cowgate Nature Reserve)
ערים תאומות

קרואטיה ספליט, קרואטיה
הדיוויזיה הרביעית (יפן)

| --- | --- |

סמל הדיוויזיה
 פרטים
 מדינה:  יפן יפן
 שיוך:   צבא יפן
 סוג:  דיוויזיה
 בסיס האם:  Kasuga 
 אירועים ותאריכים
 תקופת הפעילות:  15 באוגוסט 1962 – הווה (62 שנים)
 פיקוד
 יחידת אם:  ארמיית המערב
 
הדיוויזיה הרביעית (ביפנית: 第4師団) היא דיוויזיה של צבא יפן אשר מוצבת בקאסוגה.
היסטוריה

הדיוויזיה הוקמה ב-15 באוגוסט 1962 והיא אמונה על הגנת המחוזות פוקואוקה, נגסאקי, אויטה וסאגה. היא חלק מארמיית המערב. פרט לתפקידים מגננתיים, הדיוויזיה מסייעת גם בטיפול באסונות טבע באזור.
בסיס הדיוויזיה נמצא בעיר קאסוגה שבמחוז פוקאוקה.
דרך יאווראט

| --- | --- |

 מיקום
 עיר:  בנגקוק 
 רחובות מסתעפים:  Charoen Krung Road, Thanon Maha Chak, Ratchawong road, Chakkrawat Road, Boriphat road, Chak Phet Road, Mangkon Road, Thanon Phadung Dao, Plaeng Nam road, Tri Mit road, Lamphun Chai road, Maha Chai road 
 אירועים:  ראש השנה הסינית, Nine Emperor Gods Festival 
 קואורדינטות:  13°44′28″N 100°30′30″E﻿ / ﻿13.741136°N 100.508305°E﻿ / 13.741136; 100.508305
 he
 
דרך יאווראט (בתאית: ถนนเยาวราช) הוא כביש באורך כולל של 1,532 מטרים ואחד הרחובות הראשיים של העיר בנגקוק, בירת תאילנד. זהו העורק הראשי של אזור הצ'יינה טאון של העיר. הכביש ממוקם ברובע סמפאנטאוונג ובקרבת רובע פאהוראט, הרובע ההודי של העיר המהווה אחד ממרכזי הסחר בטקסטיל הבולטים בעיר.
אזור דרך יאווראט הפך למרכז העיקרי למסחר של הקהילה הסינית בבנגקוק לאחר שמרכז המסחר של הקהילה הסינית עבר לאזור זה במהלך המאה ה-19 מהמיקום הקודם בו הוא היה במטרה לפנות מקום לבניית ארמון מלך תאילנד. אזור הצ'יינה טאון של בנגקוק מכיל רחובות קטנים רבים וסמטאות מלאות בחנויות וספקים המוכרים את כל סוגי הסחורות. ניתן למצוא באזור זה בעיקר חנויות בגדים, מזכרות, מוצרי יד שנייה, ציוד חשמלי, עתיקות וכלי נגינה מיובאים, כאשר לעיתים רבות הפריטים בחנויות נמכרים במחירים סיטונאיים. האזור מכיל גם מסעדות סיניות רבות. האזור מושך אליו תיירים ומקומיים מכל רחבי העיר.
אזור דרך יאווראט גובל בנהר צ'או פראיה מדרום.
שלטי חוצות רבים באזור זה של העיר הם דו-לשוניים (מכילים הן כיתוב בתאית והן כיתוב בסינית).
דיטאליני

| --- | --- |

 
 מאכלים
 סוג:  פסטה 
 מטבח:  איטלקי
 אזור מוצא:  איטליה
 מוצא:  איטליה 
 מרכיבים עיקריים:  קמח 
 
דיטאליני (המכונה גם tubettini) היא סוג של פסטה שצורתה כמו צינור קטן. דיאטליני מתוארת כ"גודל אצבעון" וכ-"מקרוני קצר מאוד". באזורים מסוימים הוא נקרא גם "סלט מקרוני". במהלך העידן התעשייתי בפוליה, איטליה, התחרש פיתוח מוגבר של דיטאליני ופסטות קצרות אחרות. בזמנים עכשויים, מדובר בפסטה בייצור המוני. היא משמשת במספר מנות, והיא נפוצה ברחבי סיציליה.
שימושן במנות

ניתן להשתמש דיטאליני בכמה מנות פסטה, כמו פסטה אי פיגיולי(אנ') (פסטה ושעועית). משתמשים בה במנות סיציליאניות מסורתיות "בכל רחבי סיציליה". כמה מנות סיציליאניות עם דיטאליני כוללות פסטה עם גבינת ריקוטה ופסטה chi vruocculi 'rriminati (פסטה עם ברוקולי). לעיתים קרובות משתמשים בדיטאליני במרקים. והיא תוארה כאידיאלית לשימוש במרקים בשל גודלה שיכול "להתאים היטב על כפית". ניתן להשתמש בה גם בסלטי פסטה.
הערות שוליים

1 2  Donatella Arpaia, Kathleen Hackett, Donatella Cooks: Simple Food Made Glamorous: A Cookbook, Harmony/Rodale, 2010-04-13, ISBN 978-1-60529-062-1. (באנגלית)
↑  Silvano Serventi, Françoise Sabban, Pasta: The Story of a Universal Food, Columbia University Press, 2002-11-06, ISBN 978-0-231-51944-1. (באנגלית)
↑  Liz Scott, The Complete Idiot's Guide to High-Fiber Cooking: Get All the Benefits of Fiber—Deliciously!, Penguin, 2008-12-02, ISBN 978-1-4406-9748-7. (באנגלית)
1 2  Touring Club of Italy, Authentic Sicily, Touring Editore, 2005, ISBN 978-88-365-3403-6. (באנגלית)
↑  Michael Bauer, Why Tipsy Pig's macaroni and cheese is so good, SFGATE, ‏2010-02-07 (באנגלית אמריקאית)
↑  Ditalini Chopped Salad, STLtoday.com (באנגלית)
דרך טוטנהאם קורט

| --- | --- |

 מידע כללי
 אורך:  1.2 ק"מ 
 מיקום
 עיר:  קמדן 
 רחובות מסתעפים:  רחוב אוקספורד, Bedford Avenue, Capper Street, Tottenham Street, Grafton Way, Goodge Street, Hampstead Road, Stephen Street, Hanway Street, Bayley Street, Fitzroy Court, University Street, Maple Street, Torrington Place, Percy Street, St Giles Circus, Great Russell Street, Warren Street, Chenies Street, Store Street, Howland Street, רחוב ניו אוקספורד, Windmill Street 
 קואורדינטות:  51°31′15″N 0°08′04″W﻿ / ﻿51.5207°N 0.1345°W﻿ / 51.5207; -0.1345
  מפת מיקום  מפה מפורטת   (למפת לונדון מוגדלת) קנט סארי ברקשייר בקינגהאם הרטפורדשייר אסקסדרך טוטנהאם קורט(למפת לונדון רגילה) קנט סארי בר. בקי. הרטפורדשייר אסקסדרך טוטנהאם קורט(למפת קמדן רגילה) המוזיאון הבריטי בארנט הארינגיי איזלינגטון הסיטי של וסטמינסטר דרך טוטנהאם קורט(למפת קמדן מוגדלת) המוזיאון הבריטי בארנט הארינגיי איזלינגטון הסיטי של וסטמינסטר דרך טוטנהאם קורט  he tabBackground:;tabBorder:#aaa;defaultTab:0;
 
דרך טוטנהאם קורט (באנגלית: Tottenham Court Road) היא דרך במרכז לונדון שבאנגליה. הדרך מקשרת בין כיכר סנט ג'יילס (פינת רחוב אוקספורד ודרך צ'רינג קרוס) לבין רחוב יוסטון (הקצה הצפוני של רובע וסטמינסטר).
רחוב זה הוא אחד מרחובות הקניות החשובים בלונדון, והוא ידוע במספר הרב של חנויות האלקטרוניקה בו. כמו כן יש בו חנויות רהיטים אופנתיות רבות.
הרחוב מוזכר מספר פעמים בסדרת ספרי הארי פוטר.
הומרוס (מכתש פגיעה)

| --- | --- |

 מידע כללי
 סוג:  מכתש פגיעה
 על שם:  הומרוס 
 נתונים ומידות
 קוטר:  319 ק"מ 
 מיקום
 מיקום:  Kuiper quadrangle 
 גוף שמיימי:  כוכב חמה
 קואורדינטות:  1°00′S 36°30′W﻿ / ﻿1°S 36.5°W﻿ / -1; -36.5
  (למפת כוכב חמה מוגדלת) הומרוס(למפת כוכב חמה רגילה) הומרוס
 
מכתש הומרוס הוא מכתש פגיעה הנמצא על כוכב חמה אשר קרוי על שמו המשורר היווני הומרוס. האיגוד האסטרונומי הבינלאומי הכריז על שמו של המכתש ב-1976.
הערות שוליים

↑  Planetary Names: Crater, craters: Homer on Mercury, planetarynames.wr.usgs.gov
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
דניאל חיימוביץ

| --- | --- |

 לידה:  18 באפריל 1963 (בן 61) פיטסבורג, ארצות הברית 
 ענף מדעי:  בוטניקה, plant genetics, גנטיקה מולקולרית 
 מקום מגורים:  ארצות הברית ארצות הברית  ישראל ישראל
 מקום לימודים:  אוניברסיטת ייל – פוסט-דוקטורט (1993–1995)  האוניברסיטה העברית בירושלים – דוקטורט (1993)
 מוסדות:  אוניברסיטת בן-גוריון בנגב (1 בינואר 2019)  אוניברסיטת תל אביב (1996) 
 
דניאל חיימוביץ (באנגלית: Daniel Chamovitz; נולד ב-18 באפריל 1963) הוא ביולוג אמריקאי-ישראלי, נשיא אוניברסיטת בן-גוריון בנגב. כיהן כדיקן הפקולטה למדעי החיים באוניברסיטת תל אביב, ומייסד מרכז מן - התוכנית לאבטחת מזון.
קורות חיים

נולד בארצות הברית בשנת 1963 וגר בה עד סיום לימודיו התיכוניים בשנת 1981. השתתף במכון למדריכי חו"ל. למד באוניברסיטת קולומביה בניו יורק ולאחר מכן באוניברסיטה העברית, תחילה לתואר .B.Sc בביולוגיה, שהשלים בשנת 1986, ובשנת 1993 השלים בה עבודת דוקטורט בגנטיקה. פוסט-דוקטורט עשה באוניברסיטת ייל, שם גילה את קבוצת החלבונים COP9‏ (אנ'). לאחר מכן הצטרף לסגל אוניברסיטת תל אביב.
במחקריו השתמש במתודות גנטיות, ביוכימיות, מולקולריות וחישוביות לחקר COP9, תוך שימוש בתודרנית לבנה ובתסיסנית המחקר כמודלים. פרסם מאמרים רבים בכתבי עת מדעיים, שצוטטו למעלה מ-6000 פעמים במאמרים אחרים. מרצה על ביטחון תזונתי.
בשנת 2012 פרסם את ספר המדע הפופולרי "צמח - מה הוא יודע?", שדורג בין עשרת ספרי המדע הנמכרים ביותר באמזון בשנת 2012, ושימש כבסיס לקורס אקדמי בשם זה.
בשנת 2013 ייסד את התוכנית לאבטחת מזון.
באוגוסט 2018 נבחר לנשיא אוניברסיטת בן-גוריון בנגב, וב-1 בינואר 2019 החל לכהן בתפקיד זה.
בשנת 2021 זכה בפרס בוני ציון.
חיים אישיים

נשוי לפרופ' שירה ילון-חיימוביץ, ולהם שלושה ילדים. מתגורר בהוד השרון.
הערות שוליים

↑  Manna Center Program in Food Safety & Security
↑  Danny Chamovitz | Bogrei Machon (באנגלית)
↑  Prof. Daniel Chamovitz | The George S. Wise Faculty of Life Sciences, en-lifesci.tau.ac.il (באנגלית)
↑  "Daniel Chamovitz". Google Scholar.
↑  Dichek, Bernard (5 ספט' 2013). "Into Classrooms, and Beyond". BIOENTREPRENEUR:TRADE SECRETS. nature.com. נבדק ב-8 ביולי 2014. {{cite web}}:  (עזרה)
↑  Cann, AJ (9 באוקטובר 2013). "What a Plant Knows – MOOC Report". aobblog.com/. Oxford Journals. נבדק ב-8 ביולי 2014. {{cite web}}:  (עזרה)
↑  שחר אילן, הנשיא הבא של אוניברסיטת בן גוריון - פרופ' דניאל חיימוביץ מאוניברסיטת תל אביב, באתר כלכליסט, 14 באוגוסט 2018
| --- | --- |
בקרת זהויות :  NLI: 987007524780605171  PLWABN: 9810623455405606  BIBSYS: 12055462  BnF: cb167673259 (data)  GND: 1089851529  ISNI: 0000 0001 3906 6902  LCCN: no2011149299  NDL: 001136261  NKC: jo20201084282  ORCID: 0000-0002-2815-2909  SUDOC: 177849061  VIAF: 176920876   WorldCat (עם VIAF): 176920876
הומר סטיל קאמינגס

הומר סטיל קאמינגס (באנגלית Homer Stille Cummings;‏ 30 בספטמבר 1870 – 10 בספטמבר 1956) היה פוליטיקאי אמריקאי שכיהן כתובע הכללי של ארצות הברית בשנים 1933–1939 תחת הנשיא פרנקלין דלאנו רוזוולט. כמו כן, הוא כיהן גם כראש עיריית סטמפורד וכיו"ר הוועידה הלאומית הדמוקרטית בשנים 1919–1920.
ביוגרפיה

קאמינגס נולד בשנת 1870 וגדל בבאפלו, ניו יורק. בשנת 1891 סיים את לימודי המשפטים שלו באוניברסיטת ייל. לאחר סיום לימודיו, החל לעבוד כעורך דין. הוא הקים משרד עורכי דין, שאותו ניהל עד שנת 1933. בשנת 1896 תמך קאמינגס באופן פומבי במועמד הליברלי-דמוקרטי לנשיאות ארצות הברית ויליאם ג'נינגס ברייאן. בתחילת המאה נבחר כשלוש פעמים לראשות עיריית סטמפורד מטעם המפלגה הדמוקרטית. בזמן כהונתו כראש עיר, קאמינגס שם דגש רב על שיפור התשתיות והביוב, וסידור מחדש של מחלקות המשטרה וכיבוי האש.
בשנת 1932 פעל רבות בסנאט למען היבחרו של המועמד הדמוקרטי פרנקלין דלאנו רוזוולט. לאחר היבחרו של רוזוולט לתפקיד היה קאמינגס אמור להתמנות לתפקיד המושל הכללי בפיליפינים, אך הוא לבסוף מונה לכהן כתובע הכללי. קאמינגס עבד בתפקיד זה כמעט 6 שנים, והוא היה התובע הרביעי בהיסטוריה האמריקאית באורך כהונתו.
במהלך עבודתו כתובע הראשי, פעל קאמינגס למען חיזוק ה-FBI שנוסד באותה התקופה, הגדלת הרגולציה בעניין החזקת נשק ומתן גיבוי לתוכנית הניו דיל. הוא פרש מהתפקיד בינואר 1939.
קאמינגס היה נשוי ארבע פעמים, כאשר הפעמיים הראשונות הסתיימו בגירושין והפעמיים האחרונות הסתיימו במות האישה.
הבתולים הנצחיים של מרים

הולדת ישו באבוס: מיילדת מושכת בכאב את ידה השרופה באש, לאחר שבדקה את בתוליה של מרים ומצאה אותם שלמים. תיאור זה מופיע ב"פרוטואוונגליון לפי יעקב".
בתוליה הנצחיים של מרים הם עיקר אמונה ברוב הכנסיות הנוצריות, לפיו מרים, אם ישו הייתה ונותרה בתולה בעת שהתעברה מרוח הקודש, במהלך עצם הלידה של ישו, ולאחר מכן, כל חייה. זוהי אחת מארבע הדוגמות המתייחסות למרים בכנסייה הקתולית, והיא מקובלת באותה מידה בכנסיות המזרחיות. כפועל יוצא ממנה, מפרשים שאחי ואחיות ישו, המוזכרים בברית החדשה, היו למעשה דודניו או צאצאים מנישואים קודמים של יוסף. רוב הכנסיות הפרוטסטנטיות האורתודוקסיות שוללות את הבתולים הנצחיים, בשל היעדר מקור בכתבי הקודש, ומקבלות רק שמרים הייתה בתולה לפני הלידה.